Equus

Equus is e geslacht van zoogbeestn uyt de familie van de peirdachtign (Equidae), woaroender peirdn, ezels en zebra's. 't is 't enigste nog overbluyvnde geslacht van de familie en 't bestoat uyt zeevn nog leevnde soortn. Lyk by al de peirdachtign hèt Equus vele uytgestorvn soortn die allene moa bekend zyn van fossieln. 't Geslacht is verzekers oentstoan in Noord-Amerika en is verder verspreid noa d' Oude Weireld. Peirdachtign zyn oeneevnhoevign mè slanke beenn, lange kopn en nekn, moann en lange steirtn. Al de soortn zyn plantneters, meestal groazers, met e simpelder verteiryngsstelsel of d' herkauwers.
 Soortn 
Oendergeslacht Equus
 Equus ferus: Wild peird, woaroender 't gedomesticeerd peird (Equus ferus caballus)
Oendergeslacht Asinus
 Equus africanus: Afrikoansche wildn ezel, woaroender de gedomesticeerdn ezel (Equus africanus asinus)
 Equus hemionus: Onager of halfezel
 Equus kiang: Kiang
Ondergeslacht Hippotigris
 Equus grevyi: Grévyzebra
 Equus quagga: Steppezebra
 Equus zebra: Bergzebra

Categorie:Peirdachtige